Ανάκτορο Ποτάλα

Το ανάκτορο Ποτάλα (θιβετιανά: ཕོ་བྲང་པོ་ཏ་ལ་) ήταν η κύρια κατοικία του Δαλάι Λάμα, μέχρι την φυγή του στην Ινδία μετά τη θιβετιανή εξέγερση το 1959. Βρίσκεται στη Λάσα, Θιβέτ. Σήμερα στεγάζει μουσείο και το 1994 ανακηρύχθηκε μνημείο παγκόσμιας κληρονομιάς από την UNESCO. To παλάτι πήρε το όνομά του από το όρος Ποταλάκα, μυθική κατοικία του μποντισάτβα Αβαλοκιτεσβάρα.Stein, R. A. Tibetan Civilization (1962). 1η εκδοχή στα αγγλικά από Faber & Faber, London (1972). Reprint: Stanford University Press (1972), p. 84

Η κατασκευή του ανακτόρου άρχισε από τον 5ο Δαλάι Λάμα, το 1645,Laird, Thomas. (2006). The Story of Tibet: Conversations with the Dalai Lama, pp. 175. Grove Press, New York. ISBN 978-0-8021-1827-1. όταν ένας από τους πνευματικούς καθοδηγητές του, υπέδειξε ότι ο χώρος ήταν ιδανικός για έδρα της κυβέρνησης, ανάμεσα στα μοναστήρια Ντρέπουνγκ και Σέρα και την παλιά πόλη της Λάσα.Karmay, Samten C. (2005). "The Great Fifth ", Ανακτήθηκε τις 16 Δεκεμβρίου 2007 Μπορεί να βρίσκεται στη θέση να υπήρχε ένα παλαιότερο οχυρό, γνωστό ως Λευκό ή Κόκκινο Παλάτι,W. D. Shakabpa, One hundred thousand moons, translated with an introduction by Derek F. Maher, Vol.1, BRILL, 2010 p.48 κατασκευασμένο από τον Σονγκτσάν Γκάμπο το 637.Michael Dillon, China : a cultural and historical dictionary, Routledge, 1998, p.184. Ο Δαλάι Λάμα και η κυβέρνησή του μετακινήθηκαν στο Λευκό Παλάτι το 1649. Η κατασκευή του ανακτόρου διήρκησε μέχρι το 1694, καθώς το Κόκκινο Παλάτι προστέθηκε την περίοδο 1690-94. Χρησιμοποιήθηκε ως το χειμερινό ανάκτορο του Δαλάι Λάμα.Stein, R. A. Tibetan Civilization (1962). 1η εκδοχή στα αγγλικά από Faber & Faber, London (1972). Reprint: Stanford University Press (1972), p. 84.

Το κτίριο έχει μήκος 400 μέτρα στον άξονα ανατολής-δύσης και 350 μέτρα στο άξονα βορρά-νότου, με τους κεκλιμένους πέτρινους πύργους να έχουν κατά μέσο όρο πάχος 3 μέτρα και 5 μέτρα πάχος στη βάση, ενώ χαλκός έχει χυθεί στα θεμέλιά του, ώστε να βελτιωθούν τα αντισεισμικά χαρακτηριστικά του.Booz, Elisabeth B. (1986). Tibet, pp. 62-63. Passport Books, Hong Kong. Το δεκατριών ορόφων κτίριο έχει πάνω από 1.000 δωμάτια, 10.000 ιερά και πάνω από 200.000 αγάλματα. Έχει ύψος 117 μέτρα και είναι κτισμένο στην κορυφή του Μάρπο Ρι, στον Κόκκινο Λόφο.Buckley, Michael and Strausss, Robert. Tibet: a travel survival kit, p. 131. Lonely Planet. South Yarra, Vic., Australia. ISBN 0-908086-88-1.

 Παραπομπές 

κατηγορία:Πολιτισμός του Θιβέτ
Ποταλα
κατηγορία:Κτίρια και κατασκευές στην Κίνα
κατηγορία:Μνημεία Παγκόσμιας Κληρονομιάς στην Κίνα
Κατηγορία:Δαλάι Λάμα